NORAKSTS

|  |  |
| --- | --- |
| 24.04.2025. | Nr.5/14 |

**dzīvokļa īpašuma lapskalna ielā 14-12, jelgavā**

**atsavināšanas uzsākšana un izsoles noteikumu apstiprināšana**

Dzīvokļa īpašums ar kadastra numuru 09009029029 Lapskalna ielā 14-12, Jelgavā (turpmāk – Dzīvokļa īpašums), kas sastāv no dzīvokļa Nr. 12 (telpu grupas kadastra apzīmējums 09000050399001005, viena istaba, krāsns apkure, kopējā platība 32,2 m2) un tam piekrītošajām kopīpašuma 322/4187 domājamām daļām no būvēm (kadastra apzīmējumi 09000050399001, 09000050399002) un zemes (kadastra apzīmējums 09000050399), ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000104507-12 uz Jelgavas valstspilsētas pašvaldības vārda.

Likuma “Par palīdzību dzīvokļa jautājumu risināšanā” 16. panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai.

Dzīvokļa īpašums nav izīrēts, jo tas nav derīgs dzīvošanai, tajā nepieciešams veikt remontdarbus, kā arī veikt finansiālus ieguldījumus dzīvojamās mājas Lapskalna ielā 14, Jelgavā remontam.

Jelgavas valstspilsētas pašvaldības Dzīvokļu komisija 2024. gada 15. oktobrī pieņēma lēmumu Nr. 12/9.1. “Pašvaldības dzīvojamās telpas Lapskalna ielā 14-12, Jelgavā nodošana atsavināšanai”, ar kuru nolēma ierosināt Dzīvokļa īpašumu nodot atsavināšanai.

Saskaņā ar Publiskas personas mantas atsavināšanas likuma (turpmāk - Atsavināšanas likums) 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2025. gada 21. jūnijam) novērtēja Dzīvokļa īpašumu un noteica tā vērtību 5900,00 *euro* (pieci tūkstoši deviņi simti *euro*, 00 centi).

Nekustamā īpašuma Valsts kadastra informācijas sistēmā Dzīvokļa īpašuma universālā kadastrālā vērtība ir noteikta 5722,00 *euro* (pieci tūkstoši septiņi simti divdesmit divi *euro*, 00 centi).

Atsavināšanas likuma 3. panta pirmās daļas 1. punktā noteikts, ka pašvaldības nekustamo īpašumu var atsavināt, pārdodot to izsolē, savukārt, šā likuma 15. pantā noteikts, ka izsole var būt mutiska ar augšupejošu soli.

Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Jelgavas valstspilsētas pašvaldības īpašuma atsavināšanas komisija 2025. gada 6. februārī noteica Dzīvokļa īpašuma nosacīto cenu 5900,00 *euro* (pieci tūkstoši deviņi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 590,00 *euro* (pieci simti deviņdesmit *euro*, 00 centi), reģistrācijas maksu 50,00 *euro* (piecdesmit *euro*, 00 centi), izpirkuma termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, likuma “Par palīdzību dzīvokļa jautājumu risināšanā” 16. panta pirmo daļu, Atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu, Jelgavas valstspilsētas pašvaldības Dzīvokļu komisijas 2024. gada 15. oktobra lēmumu Nr. 12/9.1. “Pašvaldības dzīvojamās telpas Lapskalna ielā 14-12, Jelgavā nodošana atsavināšanai” un Jelgavas valstspilsētas pašvaldības īpašuma atsavināšanas komisijas 2025. gada 6. februāra lēmumu Nr. 2/7 “Dzīvokļa īpašuma Lapskalna ielā 14-12, Jelgavā atsavināšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo dzīvokļa īpašumu ar kadastra numuru 09009029029 Lapskalna ielā 14-12, Jelgavā, kas sastāv no dzīvokļa Nr. 12 (telpu grupas kadastra apzīmējums 09000050399001005, kopējā platība 32,2 m2) un tam piekrītošajām kopīpašuma 322/4187 domājamām daļām no būvēm (kadastra apzīmējumi 09000050399001, 09000050399002) un zemes (kadastra apzīmējums 09000050399), pārdodot to mutiskā izsolē ar augšupejošu soli.
2. Noteikt dzīvokļa īpašuma Lapskalna ielā 14-12, Jelgavā, pārdošanas nosacīto cenu (izsoles sākumcenu) 5900,00 *euro* (pieci tūkstoši deviņi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 590,00 *euro* (pieci simti deviņdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – 5 gadus.
3. Apstiprināt dzīvokļa īpašuma Lapskalna ielā 14-12, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Lapskalna ielā 14-12, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 24. aprīlī